Datasets:

R5dwMg

/

zh-wiki-yue-long

like 1

IPK係1879年製造嘅三個圓柱體之一。1883年，IPK嘅質量被發現同八十四年前嘅檔案局千克嘅一致，並喺1899年嘅第一屆國際度量衡大會中被正式指定為千克。維也納標準海水密度嘅現代測量指出一立方分米嘅水，喺最大密度時比一千克只差25.

除檢核標準可能受到嘅一般磨損外，就算被小心收藏嘅國家原器都會因為唔同原因，而產生相對於IPK嘅質量變動，當中原因有已知嘅，亦有未知嘅。由於IPK同佢嘅複製品都被存放於空氣中，佢哋都係會經由表面吸附大氣層中嘅灰塵而獲得質量。

因此會用一種稱為「BIPM清潔法」嘅方式來清潔佢哋，呢種方法係BIPM喺1939至1946年間開發嘅，步驟包括用沾有等量乙醚同乙醇嘅油鞣革輕抹，用蒸餾過兩次嘅水進行蒸氣清潔，以及畀原器喺核準前先放七至十日。

1938年農曆正月十七，6000名日軍喺珠海市三竈島蓮塘灣登陸，隨即喺三竈島展開大屠殺。2891名村民被日軍殺害，另外有超過3500人餓死。日軍更加將從朝鮮、台灣同橫琴等地方押來起飛機場嘅超過3000名民工秘密殺害。

全球定位系統表示時間嘅方法同 Unix 一樣，都係由一個 ｢紀元｣計起，而佢表示時間嘅方法包括咗一個數值，表示目前時間 ｢過咗紀元幾多個禮拜｣，爾個數值得10位元，所以每隔1024個禮拜就會歸零，令時間打返去紀元嘅日期時間，最近一次歸零係喺2019年4月6號，下次咁啱又係2038年。

Entertainment One，簡稱e One，係一間加拿大嘅跨國娛樂企業，目前係孩之寶嘅子公司。嗰間公司總部喺安大略省嘅多倫多，主要從事電影同電視劇的收購、發行同製作。嗰間公司喺倫敦證券交易所上市，直到2019年12月30號被孩之寶買咗。

榮譽獎章係香港授勳及嘉獎制度其中一種勳章，自1998年起開始頒授。頒畀警務處、消防處、入境事務處、海關、懲教署同埋政府飛行服務隊共六個主要紀律部隊及廉政公署嘅各級紀律部隊人員，表揚佢哋善於隨機應變、忠於職守，作出寶貴貢獻。

耿鬼係幽靈屬性同毒屬性嘅小精靈，好似幽靈嘅身體咁，係鬼斯通嘅進化形，進化之後同之前唔同嘅係多咗一對腳。耿鬼係一種神秘嘅小精靈，佢嘅身體結構係個謎，有人話佢係小精靈死後嘅鬼魂，亦有人話佢係由氣體組成嘅小精靈。

電影講述喺未來，科學家發明可以將自己身體縮細，以減少地球嘅能源消耗。當時有對夫婦喺奧馬哈遇上財務問題，佢哋決定利用新科技嘅發明縮細自己，之後可以喺實驗社區「休閒樂園」開始新生活。但佢老婆喺最後一刻拒絕進行縮細程序重離開咗佢，佢唯有留返喺新社區過佢自己嘅生活，之後同一個貧民區嘅革命者玉蘭交往，引發一連串嘅劇情。

Co Gal 係日本音樂家Hide喺2014年出嘅合輯，喺佢死咗十六年之後發行。hide喺1998年死前已經寫好咗呢首歌，但係未錄制時，hide意外死咗，十六年之後，Yamaha透過獨家嘅語音合成技術Vocaloid，重現返hide嘅聲音。

人稱雞婆嘅胡麗儀同老公吳冠雄個雞場周轉不靈，所以逼著去同姑母借錢，返屋企嗰陣遇到交通意外送咗醫院，同一時間，生得同麗儀一模一樣嘅有錢女葉瑪莉同未婚夫佐治嚮公路度同飛仔鬥車，又出咗交通意外，送埋去同一間醫院。

同傳統媒體運作唔同，Journesis 無自己嘅編採室 ，而係用一套後台系統，令所有已經審批嘅記者／作者，可以自己提交文章。之後，編輯就會好似 Uber 司機咁，收到通知知道有新文章，就可以上系統編輯，然後發布文章。

蘭納，大元嗌佢做八百媳婦國，大清就嗌做景邁同埋整邁，係家下泰國北面舊時存在過嘅一個王國。喺1292年嗰陣由傣阮人孟萊王建立。歷史上呢個王國成日都畀緬甸同埋暹羅軍隊係噉爭嚟爭去，後嚟卒之喺1892年畀暹羅吞併咗。

孤山系杭州西湖中嘅一座天然島嶼，四面環水。自從唐代於孤山東面建築白堤以後，東連斷橋，西接西泠橋，孤山就不再系湖中孤島，於系有「孤山唔孤」之講。孤山系西湖北山棲霞嶺嘅支脈，面積三百畝，系西湖中最大嘅島嶼，海掹高38米，系西湖群山中最低嘅山。

孤山雖然唔高，卻歷嚟系觀賞西湖景色嘅首選之地，被譽為「西湖眉眼之所喺」、「錢塘之勝喺西湖，西湖之奇喺孤山」、「人間蓬萊系孤山，有梅花處好憑欄。」。唐宋以嚟一直系文人墨客踏青郊游嘅勝地，文化氣息濃郁。開寶七年，吳越錢氏營造報先院於此。

南麓有收藏《四庫全書》嘅文瀾閣和浙江博物館。後山嘅放鶴亭系宋代詩人林和靖隱居和埋葬之處，附近廣植梅花，系西湖嘅賞梅勝地。西側有西泠印社。西麓有秋瑾墓。皇家也喺孤山興建行宮。南宋喺此興建御花園四聖延祥觀和西太乙宮，清康熙年又辟為聖因寺行宮，1927年以後改建為中山公園。

華盛頓互惠係美國一間銀行控股公司，1889年成立，總部喺西雅圖。旗下最大嘅子公司華盛頓互惠銀行喺2008年環球金融危機嗰陣時蝕好多錢，喺2008年9月畀美國財政部儲蓄機構管理局強制接管之後以19億美金賣盤畀摩根大通。

耶穌復活之後，有七個門徒喺加利利。彼得話佢要去捉魚，其他門徒都一齊跟住去。佢哋做嘅似乎唔係一個事先計劃嘅行動，而係即興嘅，所以，佢哋並唔係要重操故業。就快天光嘅時候，耶穌喺海岸上出現，但係門徒認唔出係佢。

間教堂最初屬於愛爾蘭裔社區，本來叫 St. Patrick’s Church，1908年聖柏德歷堂搬去隔籬街嗰陣，接手嘅意裔社區改咗叫佢 ｢嘉模聖母堂｣，1965年再轉畀萄裔社區，1969年再轉畀華裔社區，一直沿用 ｢嘉模聖母堂｣ 嘅名。

用菲林拍攝嘅年代，遊記片係遊埠紀錄片嘅前身，遊記片係探奇成份嘅紀錄片，多數由西方人嘅觀點睇其他文化。例如 1960年代嘅 Across the Seven Seas。米高沛連1989年嘅 Around the World in 80 Days令呢一類節目更加出名。

遊埠紀錄片最初係用遊記片形式出現。當有菲林嘅十九世記，旅行家會喺公眾講座，講佢哋嘅經驗，會配上相片同短片，之後發展成一種新嘅電影片種，遊記片，而遊記片將一笪地方便成條片主要內容。呢一類嘅片畀一般觀眾感受到，猶如遊埠經驗，見到唔同嘅文化同埋風景。

遊記片出自美國作家、講師史托德，1874年佢開始環遊世界，之後出書，寫自己冒險經歷，仲喺北美洲巡迴演講。原先嘅演講同場加放黑白幻燈片，1892年，史托德請咗伯頓鴻斯做拍檔。史托德喺 1897年退休，叫伯頓鴻斯搞埋攤嘢，講埋佢剩低嘅演講。

伯頓鴻斯之後變成遊埠講者，1904年佢將影畫片遊埠短片放入講座裏頭，令到遊埠短片紅極一時，佢更創咗「travelogues」一詞。 第二次世界大戰之後，湯馬斯制作咗 「Movietone News Reel Travelogues」，遊記片之後喺全美國嘅影院放映。

遊埠紀錄片因為用一笪地方做佢做主題，拍攝器材工作人員全部都要去到嗰笪地方，中間涉及一班人出埠，拍菲林嘅時代，好大件又重嘅器材，令到運輸，安排酒店住宿，飲食都有一定嘅難度。一啲地方可能需要政府批出嘅文件，或者要雇用當地嘅人、導遊噉，各地嘅設施相當唔同，落後嘅地方可能冇酒店，天氣等其他問題，令到拍攝相當複雜，不時要準備一啲未能遇見嘅情況。

喺電視上播出，會叫「旅遊節目」，旅行節目早年會畀旅行社贊助播出，家陣啲旅遊節目好多會有植入式廣告。而網上影片，多數係一啲 YouTube 頻道。一般根據該頻道收睇到嘅次數頻道，YouTube 公司同佢分帳，2017年每百萬播放約兩美金，成功嘅頻道要夠真實同埋有信譽，亦有廣告商廣搵啲遊埠 YouTuber 幫手「合作」。

喺1768年至1774年嘅俄土戰爭，烏沙哥夫指揮咗耶卡謝蓮娜大帝為自己而建造嘅戰艦，戰後，烏沙哥夫喺地中海負責保護俄國商船，免受英國私掠船嘅襲擊。喺克里米亞半島俾俄羅斯帝國吞併之後，烏沙哥夫親自監督建造塞凡堡海軍基地同赫爾松港口。

2002年7月，唐英年做工商及科技局局長，袁莎妮做唐英年嘅政務助理，2003年唐英年獲委任為財政司司長，袁莎妮繼續做佢嘅政務助理至2006年。其後做過副行政署長，2010年9月離開政府，最後任職運輸及房屋局副秘書長，當時人工一個月約莫14萬港元。

2011年8月，袁莎妮獲香港總商會請做總裁，接替提早離職嘅方志偉，成為香港總商會頭一位女總裁同埋最後生總裁。傳媒報導指袁莎妮並唔係按香港總商會嘅慣例公開招聘，而係由香港總商會主席胡定旭揀過再經理事會確認，惹來爭議。

袁莎妮未婚，2011年9月19號《明報》報道，詹培忠問過唐英年佢嘅「婚外情」，並指「唐英年回應話係『過去式』」。《明報》提及袁莎妮嘅名，暗示有關。第二日《明報》訪問袁莎妮，佢強烈否認同時任政務司司長唐英年有婚外情，又讚前上司唐英年係一「尊敬嘅上司」。

希慎道係香港島銅鑼灣嘅一條行車街道，以前由利希慎同怡和買咗東角後山一帶發展地產，改名利園山。而家希慎道兩邊係商業大樓同高級商場。例如宏利保險大廈、利園、希慎道一號。希慎道個名嚟自地皮業主地產發展商創辦人利希慎。

日內瓦國際發明展喺1973年創辦，係一年一度，由瑞士聯邦政府、日內瓦州政府、日內瓦市政府同埋世界知識產權組織舉辦嘅大型國際展覽。截止至2014年已成功舉辦42屆。參展者主要來自第三世界國家，唔少發明愛好者，會喺呢度展示自己嘅發明同新思想。

另外，喺2023年，有一啲香港人喺呢個發明展攞獎，香港創新科技及工業局局長孫東就聲稱，話香港代表團嘅參與正係香港重返世界舞台嘅最佳證明。不過，時事評論員馮睎乾就指，1000名發明品就有4成來自香港，相反來自美國、德國、法國同瑞士嘅參展品數量就相當少。

無綫新聞曾經喺2015年招攬陸漢德擔任新聞部編輯主任 一職，主力負責本地政治新聞嘅審稿工作。事件引起好多人擔心會唔會有進一步嘅政治審查，但無綫當時就否認事件。不過，有現職員工喺接受《立場新聞》訪問嘅時候就話，打死都唔信上層請人冇政治考慮。

葡萄醣解，又叫醣解、醣解作用、醣酵解等，係所有生物細胞醣代謝過程嘅第一步。喺呢個過程，一粒葡萄醣分子，經過十步酵素反應，轉變成兩粒丙酮酸分子。依個分子，嚴格嚟講，應該係丙酮酸鹽，即係丙酮酸嘅陰離子形式。

葡萄醣解，見於細胞嘅細胞質。早先淨係知道冇氧環境，醣喺可以降解成乳酸，但係現時終於知道，無論有氧定係冇氧環境，醣經過同樣嘅過程，會分解成丙酮酸。唔同嘅係喺有氧條件，攞走丙酮酸一粒二氧化碳分子，剩低二碳片段，形成乙酸鹽，之後輔酶A，卽一種喺微生素B度衍生出嚟嘅含硫化合物，以唔穩定嘅化學鍵，接上乙酸，令到乙酰基，卽黐著嘅乙酸鹽，好活潑，呢個就係化學修飾物乙酰輔酶A，之後再進入夏禮輔循環。

原核生物同真核生物，大部分缺氧細胞或者組織，如骨骼肌，丙酮酸會轉化成乳酸，或者好似醣類畀酵母分解噉樣，轉化成乙醇同二氧化碳。喺有氧環境做嘢嘅組織，如心肌細胞，將三碳嘅丙酮酸，分解成乙酰輔酶A同二氧化碳，乙酰輔酶A會再行夏禮輔循環，分解成二氣化碳同氫。

合成三磷酸腺苷，要二磷酸腺苷做原料。若然細胞入便，三磷酸腺苷多，二磷酸腺苷少，反應暫停，直到有足夠嘅二磷酸腺苷。呢種反饋調節機制好重要，因為三磷酸腺苷就算無用到，都會好快分解。反饋調節避免生產過量嘅三磷酸腺苷，慳番能量。

醣解作用嘅第二階段，係放能階段，呢個階段嘅目的，係產生高能分子三磷酸腺苷同NADH。因為一粒葡萄糖分子喺準備階段嗰陣，經已變成兩粒三碳醣分子，所以喺放能階段個個反應都會發生兩次。最後產生兩個NADH同四個三磷酸腺苷，令一粒葡萄醣分子，喺經過成個醣解作用之後，淨得兩個NADH同兩個三磷酸腺苷。

人體可通過葡萄糖逆生，即由非糖化合物，例如丙酮酸同乳酸等物質重新合成葡萄糖。葡萄糖逆生係肝或腎以丙酮酸做原料進行。葡萄糖逆生嘅其中七步反應係葡萄糖解嘅逆反應，佢哋由相同嘅酵素催化。但係葡萄糖解中有三步反應，係不可逆反應。

磷酸果糖激酶係其中最重要嘅限速酵素，亦係巴斯德效應嘅關鍵參與者，佢亦決定咗葡萄糖逆生嘅速度，成為控制點。AMP嘅濃度越高，酵素嘅活性越高。就係當機體大量消耗咗ATP，而相應又產生咗非常多AMP嘅時候，酵素嘅活性提高，令葡萄糖解按生成ATP嘅方向快速前進，以提高ATP產量。

喺細胞入面，NADH同埋NAD+係處於動態平衡嘅。喺葡萄糖解過程中產生嘅NADH必須被進一步氧化，轉化成NAD+先至能夠使葡萄糖解持續進行。另外，足夠嘅NAD+係3磷酸甘油醛成為1，3二磷酸甘油酸呢一步反應嘅重要前提。

宮崎縣位於日本九州嘅南部，當地物產豐富，無論生果、和牛、走地雞，都可以話首屈一指。《發現宮崎》，由兩位識飲識食嘅藝員周俊偉Lawrence、林熹瞳Rachel，帶大家到宮崎食、買、玩，兩個人喺有趣嘅挑戰裏面，介紹宮崎美景美食，展現宮崎最靚一面。

幸福傳聲基金會係香港一間慈善機構，2016年10月6號創立。基金會致力推動各項慈善工作、生命教育同人道關懷。亦同電影公司合作，成為關懷同行夥伴，舉辦公開場同專題講座，配合電影內容帶出發人深省嘅訊息，幫助心靈創傷嘅朋友。

幸福傳聲基金會藉住媒體製作同流動媒體平台「傳聲筒」MP3機，喺唔同國家同地方傳播幸福嘅信息，並召募唔同人士受訓成為專業義工團隊，將傳愛嘅使命付諸行動。以媒體結合關懷，生命影響生命，喚醒人類愛心同良知，帶來社會嘅轉化，重建人類嘅普世價值。

長期病患嘅幼童一般都需要接受一段較長嘅治療時間，佢哋嘅生活圈子只可以喺屋企同醫院，唔可以返幼稚園讀書，噉樣對小朋友嘅社交同情緒等各方面嘅發展都受到影響。為咗支援長期病患幼童同家長喺心靈同生活適應上嘅需要，幸福傳聲基金會有退咗休嘅校長，為二至六歲患咗癌症嘅病童，開辦一啲簡單嘅學習班，令到病童有社交學習嘅機會，同時亦有專業人士同過來人向家長分享資訊。

2010年11月23號，中華人民共和國、印尼、印度、越南、老撾、緬甸、泰國、馬來西亞、尼泊爾等13個全球野生虎分佈國嘅首腦喺當日嘅俄羅斯聖彼得堡舉辦嘅保護老虎國際論壇入面，討論到野生虎就快要絕種嘅問題。

因為喺1800年代尾或1900年代初到2000年代初間，全球野生虎數量從原先100000隻勁跌到得返唔夠3500隻，加上野生虎亦係生態系統一緊要標記，唔保護嘅話會喺生態系統出現重大損失。後嚟為咗畀公眾有保護野生虎嘅意識，會議最後決定，從2011年開始，逢每年7月29號定做「世界愛虎日」。

2000年前後，全球關注千年蟲問題，當中嘅「蟲」只係電腦軟件由隱藏數值引起嘅失誤，只會影響電腦軟件嘅運作，對人體無害，但係騙徒就將佢講成一種真實嘅害蟲，誘騙對千年蟲問題一知半解嘅人購買，令佢哋以為千年蟲係一種類似瘟疫、傳染病等等嘅病毒，感染咗嘅人類可能會死，推銷「可以殺死千年蟲」嘅殺蟲劑 。

中華人民共和國成立後，佢歷任湖北軍區政治部組織幹事、人民武裝部副科長、組織動員部副科長，湖北省兵役局科長，武漢軍區司令部動員部科長、副部長，中共襄陽地委常委、副書記兼中共襄陽縣委書記，宜昌地區革命委員會副主任、主任，中共宜昌地委常委、第一書記，中共湖北省委常委、副書記，中共武漢市委第一書記，內蒙古自治區黨委書記。

自古以來，連接歐洲同遠東嘅絲綢之路就極具神祕感，延伸喺歐亞之間嘅崇山峻嶺同乾草原令旅途困難重重，然而馬哥孛羅嘅遠東之旅最終成行。本書記錄咗呢段歷史，以年代記體裁為讀者講述絲綢之路嘅歷史面貌。豐富嘅全彩插圖係呢本書嘅特色之一，包含咗一啲罕見圖片，例如羅漢造型嘅馬哥孛羅塑像。

宇宙船係香港商業電台叱咤903嘅節目，連埋廣告每集係六十分鐘。主持係薛晉寧。響2020年6月1號起至2021年9月17號星期一至五晚上七點至八點播放，2021年9月21號至2023年4月29號星期二、三、四、五、六凌晨十二點至一點播放。

呢間公園用咗之前珠江邊有嘅綠化帶嘅基礎整出嚟嘅公園，佢有7萬幾平方米咁大，不過呢間公園同其它2014年6月1號開嘅兒童公園唔同，因為佢有喺廣州入面搵唔到嘅成熟綠化條件。喺呢間公園開園之前，嗰度重係市民好鍾意行江邊嘅休閒地方。

後來夏天到咗，隻熊同三母女講，話有個邪惡嘅矮人想偷佢嘅財寶，所以佢要離開一排。然後有一日，兩姊妹喺森林裡便遇到一個矮人，個矮人嘅鬍鬚畀樹枝纏住咗。郁唔到嘅佢一見到兩姊妹就大聲求救，兩位少女上前幫手，但係鬚同樹枝纏到好實，最後佢哋就焗住要攞把鉸剪剪斷啲鬍鬚。

係中國廣東廣州嘅一間有科普教育、科技成果展示、國際學術交流同科普旅遊等4大功能嘅教育基地，亦係廣東地區實施科教興粵同人才強省戰略、提高全民科學文化素養嘅大型綜合性科學場館。喺2008年9月26號開放，位置喺番禺大學城西南角嘅科普路同外環西路之間嚿地皮入邊。

中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。

喺展館2樓南邊，入面專門向未夠12歲啲細路搞互動遊戲、角色扮演、情景體驗入面一邊玩科學，一邊探索科學，入面有超市、安全屋、畫室、水電站、汽車廠、麵包屋等設施都有齊，但佢哋都係清一色卡通版。嗰度既係細路嘅「成年人世界」，又係細路嘅歡樂學堂。

《地獄解碼》係一部2016年嘅美國驚悚電影，由朗侯活執導，改編Dan Brown嘅2013年同名小說。主演係湯漢斯、菲莉絲迪鍾斯、Omar Sy、Sidse Babett Knudsen、賓科士打、Irrfan Khan。

《地球異世界》，又叫《抗爭》或者《抗爭之城》，係一部美國科幻西部電視劇，由Rockne S. O'Bannon、Kevin Murphy同Michael Taylor創作出嚟。Universal Content Productions公司製作套劇。

故事發生喺末世後嘅未來，地球被徹底改造，外星種族Votans利用改造地球嘅技術，令到地球受污染，喺預知唔到嘅情況下改變咗本地嘅動植物。劇情開始喺2046年，當時地球已經發生咗好大嘅變化，出現咗新嘅地形，植物同動物滅絕，重有新嘅物種出現。

呢套劇主要講喺聖路易斯廢墟上面建立嘅發達城鎮叫「抗爭之城」入面，Joshua Nolan 飾演）、佢收養嘅外星女仔Irisa 飾演）同埋呢個城鎮嘅新市長Amanda Rosewater嘅故事，另外重有一班演員扮演唔同嘅角色。

2015年10月16號，Syfy喺第三季之後取消咗呢套劇集，個原因係財政有問題。隻網上遊戲就繼續運作，喺2016年3月1號，Trion Worlds宣佈幫隻遊戲搞個大型更新，當係套劇集嘅第四季咁宣傳。

2013年，七個物種嘅外星難民嚟到地球周圍嘅軌道上面。佢哋以為會發現呢個星球無乜人居住，同埋適合改造同殖民化，佢哋對人類嘅存在就同人類對佢哋嚟到一樣覺得好驚訝。對於點樣處理外星難民嘅問題引發到一連串大事，其中包括大部分Votan族人嘅飛船喺軌道上俾人摧毀，重有發生咗稱為「Pale之戰」嘅一連串衝突。

呢啲事件導致咗大多數國家被毀滅，而Votan族人部署咗唔受控制嘅地球改造技術，改變咗地球嘅景觀，令到生態系統發生咗異變。第七個外星種族Volge喺Pale之戰期間嚟到地球，令到人類同Votan族人都覺得驚訝。

好多年之後，嗰場戰爭嘅老兵之一Joshua Nolan同佢收養嘅Votan女兒Irisa嚟到抗爭之城，呢座城鎮就係攞嗰場戰爭嚟命名，而且城鎮建立喺聖路易斯嘅廢墟上面。抗爭之城係人類同埋外星文化嘅大熔爐，喺兩個種族國家之間堅持保持中立。

兩個種族國家分別係以紐約市做中心嘅地球共和國，由人類主導，另一個係總部設喺巴西嘅Votanis集團，由外星人主導。Nolan同Irisa只係想喺一啲從天而降嘅Votan飛船殘骸裏面打撈出一個「大地球體」，但係發現咗城鎮嘅前任市長密謀請咗Volge雇佣兵嚟摧毀呢個城鎮。

拯救咗城鎮之後，佢哋決定留喺個城鎮一段時間，Nolan被任命為「執法人員」。Nolan調查同前任市長企圖摧毀城鎮有關嘅各種犯罪同埋陰謀，而且呢啲陰謀都同Irisa佢細細個嘅時候喺末世邪教組織嘅手中被救出嚟，重有埋喺呢座城鎮地下嘅Votan飛船有關。

佢重要應付同Irisa同埋前任市長無關嘅問題，例如城鎮裏面兩個最有錢家族之間嘅世仇，第一個家族係McCawley家族，擁有同經營著城鎮經濟要依賴嘅Gulanite礦場，另一個家族係Tarr家族，運作緊有組織犯罪活動。

2011年6月，Syfy宣佈佢哋會拍一部電視劇，套劇由Rockne S. O'Bannon開發，由Universal Cable Productions製作。重有宣佈套劇會同Trion Worlds製作嘅電子遊戲互相有連繫。

選角公告喺2012年1月開始，Grant Bowler係第一個被揀出嚟嘅人。Grant Bowler扮演Joshua Nolan，係「一位喺繁榮城市裏面嘅執法人員」。2月8日，TVWise披露咗五個主要角色嘅簡介。

後來有報道講，套劇嘅製作人曾經考慮揾姬莉安德遜扮演Amanda或者Stahma。但係由於佢哋認為姬莉安德遜對拍番電視劇無興趣，所以就無咗進展。2012年3月8號，宣佈茱莉賓士、Stephanie Leonidas、Tony Curran同Jaime Murray俾人揀咗加入卡司陣容。

語言學家David J. Peterson幫第一季裏面嘅唔同外星種族「Castithans族」同埋「Irathients族」開發咗兩種完整嘅語言。另外幫兩個種族「Indogenes族」和「Liberata族」准備咗基本嘅語言。

雅虎查詢語言 係由 Yahoo! 創建嘅一種類似 SQL 嘅查詢語言！作為佢哋開發者網絡嘅一部分。YQL 旨在通過單個 Web 界面喺 API 檢索同埋分析數據，可以溝埋啲數據嚟用，令開發人員用到 Yahoo!

曾秀清係香港一個女配音員，老公係配音員黃志明，有一個仔。1989年加入咗亞洲電視，後尾亞視配音解散後做咗一段短時間自由身，係同年12月就轉去無綫電視配音組。2013年1月，佢轉咗去香港電視配音組，然後喺2015年3月又再返去無綫電視配音組。

佢英文名叫Pansy。暱稱豆豆，因為好多年前佢為動畫《同班同學》飾演咗個同花名嘅角色，表現得好出色而且呢套動畫播咗好耐，而呢個角色又幾有觀眾緣，較為深入民心，咪有呢個名囉。之前曾經任職喺亞洲電視配音組，並且喺亞洲電視配音部解散後一段短時間為自由身配音員，再之後加入香港電視廣播有限公司配音組做配音員到而家。

主要都係為外購劇同埋動畫配啲少女角色、少婦角色或者細路仔角色，亦係林心如同鈴木保奈美等出名演員嘅常任配音。到咗2004年9月6號有fans 為佢成立咗個非官方新聞組叫做清秀豆豆谷，係少數個偶像會親自去留吓言嘅新聞組。

《生活日常》係香港商業電台叱咤903嘅電台節目。由細So主持，監製係光仔，製作助理係阿強。2016年5月16號正式首播，逢星期一至五晚上7點至9點喺商業二台播出。主題音樂由開播到依家一共有四首，分別由陳哲廬、區新明、黎曉陽以及JUDE主唱。

中國最先同美國外交係19世紀中葉嘅事，直到1873年喺沙面開咗間領事館。1949年8月因國共內戰而閂門，直到1979年8月31號恢復中美外交時，到流花賓館恢復返。1990年，總部搬返去舊時嘅荔灣區沙面一帶。

龍富路係香港新界屯門區嘅一條路，連接皇珠路同埋龍門路、屯門赤鱲角隧道公路交界，喺2002年3月8號正式通車，全長約莫2.5公里。呢條路係條繞道，兜過唔經蝴蝶灣同散石灣，連接屯門新市鎮同屯門西南部嘅第38區。

12歲嘅有錢人家少爺阿米爾同僕人個仔哈山，自細一齊長大，佢哋兩個年紀差唔多，兩個嘅感情好似兄弟噉，總係一齊玩，一齊分享有趣嘅故事。不過，喺一場風箏比賽之後，發生咗一件悲慘不堪嘅事，永久破壞咗兩個人之間嘅友情，從此各自走上唔同嘅人生道路，但係最後係以兩人意想唔到嘅方式，重新連接起大家嘅關係。

雖然阿米爾喺冇幾耐之後同阿爸逃去美國，以為噉就可以逃避過去嘅自己，但係關於哈山嘅回憶一直都消除唔到。阿米爾感到非常內疚，無法原諒自己當年對哈山嘅背叛同懦弱嘅行為。為咗贖罪，阿米爾終於再度踏上離開咗廿幾年嘅故鄉，希望能夠為不幸嘅好友盡最後嘅心力。

香港人口係全世界人口密度最高嘅地方之一，平均每平方公里有6,380人。但呢個數目其實只係一個平均數字，個別地區嘅人口密度差別可以好大。簡單嚟講，市區人口密度比新界地區高，但隨住新市鎮發展引起嘅人口遷移，而家香港市區同郊區嘅人口密度差別已經比1970年代時嘅比例大大減低。

香港嘅人口組成以華人為主，佔總人口接近95%。早期嘅人口統計亦有計算人口中各省籍嘅比例，當中香港華人有過半數響香港出世，而大多數都係廣府人，其次係四邑人、潮汕人、閩南人同客家人，重有少數嘅浙江人、江蘇人同山東人。

而自從中國大陸改革開放之後，嚟自其他省市嘅移民開始增加，包括北京人同四川人。香港華人人口唔係全部都係漢人，亦都包括唔少少數民族，例如回族、滿族等等。華人之外嘅種族，以菲律賓人人數最多，其次係南亞人、印尼人、泰國人、英國人、日本人同韓國人。

台灣屏東縣琉球鄉籍漁船「廣大興28號」喺2013年5月9號上晝10點喺巴士海峽中華民國暫定執法線內捉魚，俾菲律賓海岸防衞隊用機關槍冇警告過就掃射、射擊佢哋嘅漁船，搞到船員洪石成中彈死咗。根據台灣嘅媒體報道，當時「廣大興28號」喺距離鵝鑾鼻東南164海浬處捉魚，嗰度喺中華民國行政院海岸巡防署護漁界線內5海浬處，喺航行嘅過程中俾菲律賓海岸防衞隊突然攻擊。

中華民國海巡署嘅巡護艦「臺南艦」接報後去到事發地點對漁船進行戒護。但係菲律賓官方話發生喺巴林塘海峽，係屬於菲律賓一部份。菲律賓海岸防衞隊嗰度發現兩艘漁船，重話其中一艘漁船想撞佢哋，於是海岸防衞隊就開火，臺灣方面嚴正駁斥同拒絕呢個講法。

中華民國外交部事發後向菲律賓抗議，透過駐菲律賓臺北經濟文化辦事處嘅代表王樂生會見菲律賓海巡署署長Rodolfo D. Isorena，要求查明真相同懲處射殺臺灣漁民嘅人。中華民國外交部話，臺灣籍漁船喺經濟海域內作業係合法行為，菲律賓方面已經違反《聯合國海洋法公約》「若一國嘅軍用船舶、政府船舶違反國際法對其他嘅船舶、飛機實施暴力或掠奪行為，唔構成海盜罪，但係要求該國負擔國際責任，以及依該國國內法對有關人員進行懲處。

菲律賓駐臺代表白熙禮喺5月10號話，菲律賓對洪石成嘅家屬深深致歉同弔唁，重希望雙方嘅司法單位共同調查事件，希望呢件事唔會影響菲律賓同臺灣之間嘅友好。菲律賓海岸防衛隊發言人巴里羅話，開槍目的係想隻船行唔到，對造成傷亡表示同情但係冇致歉。

響夏禮輔循環，反應物葡萄糖或者脂肪酸會變成乙酰輔酶A。呢種「活化醋酸」，會喺循環過程分解產生最終產物二氧化碳兼且脫氫，質子將傳遞畀輔酶菸鹼醯胺腺嘌呤二核苷酸同黃素腺嘌呤，使佢哋成為NADH + H+同FADH2。

真核生物嘅線粒體同原核生物嘅細胞質係夏禮輔循環嘅場所。佢係呼吸作用過程入便嘅一步，但響需氧型生物，佢比呼吸鏈早發生。厭氧型生物就首先遵循同樣嘅途徑分解高能有機化合物，例如葡萄糖解，但之後並唔進行夏禮輔循環，而係進行唔需要氧氣參與嘅發酵過程。

《阿索的故事》係套2020年上畫嘅香港電影，由葉念琛執導，王菀之、姜皓文、梁漢文、蔡潔、林盛斌、邵音音、文雪兒、袁富華、夏韶聲同唐詩詠主演。電影用女巴士司機做主軸，係繼2004年亞洲電視劇集《八號巴士站站情》之後出現類似題材嘅香港影視作品。

佢同阿爸住喺諧街。佢先係讀公教中學嘅小學部。之後轉過好多次學校，華文同英文學校都返過。1955年，佢返華校中正中學。呢間學校經常有左翼學生示威。為咗避呢啲華校學生造成嘅政治緊張氛圍，佢阿爸响1956年將佢轉去加冷西政府華文中學。

1976年，星加坡行動黨政府大肆捉拿左派文藝界人士，以內部安全法令拘捕過百人，唔使經審訊就長期監禁。郭寶崑同吳麗娟兩公婆响3月被捕。吳為咗照顧兩個女，焗住簽悔過書，並上電視認罪。郭唔制，就一直坐監，仲要响1977年俾政府革除公民權。

預設幾幅地圖，擲骰仔前進，有多種道具同卡片用，另外仲會觸發一啲「特別事件」。主要通過購買房產，收取對手路費、租金，令到對手破產。《大富翁4》設有系列中最為完全、獨立嘅股票系統，一般升跌唔受玩家影響，但股票產值會導致物價飛漲，可令實物嘅房產價值加倍。

六家子站係位於中國吉林省吉林市蛟河新站六家子嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，旅客可以上落，可以托運行李、包裹，貨運上只可以整車貨物發到。呢個站離拉法站19公里，離哈爾濱站247公里。

《動物朋友》，亦稱《獸娘動物園》，係由動物好友企劃發起嘅多媒體企劃。從2015年3月到2016年年底有個手提電話RPG遊戯，從2015年7月到2017年3月又有個漫畫，而從2017年1月到3月底又有個動畫。

立場新聞高層大搜捕係指2021年12月29號，香港傳媒《立場新聞》高層同新聞從業員接連被香港警務處國家安全處以「串謀發布煽動刊物」嘅罪名大規模搜捕而引起嘅事件。呢次大搜捕係自2021年6月17號壹傳媒高層大搜捕以嚟，香港警方再對香港傳媒發動大規模搜捕，引起香港本地輿論同國際社會廣泛爭議。

2021年6月17號，香港警務處國家安全處以涉嫌違反《港區國安法》「串謀勾結外國勢力」罪為由拘捕香港壹傳媒董事同高層之後，立場新聞喺6月27號宣佈將同年5月前發佈嘅文章下架，暫停接受贊助。同時，何韻詩等六人辭去董事職務，但新聞編採仍然持續運作。

2021年12月3號，保安局局長鄧炳強喺撲滅罪行委員會會議嘅記者會上，批評《立場新聞》介紹大潭峽懲教所智慧監獄嘅報道「妖魔化」智慧監獄，又話同年11月11號刊出嘅香港中文大學衝突報道「同事實不符」，「美化暴力行為」。

鄧炳強話，任何人或組織，無論係媒體定係非政府組織包裝，只要係違法、想危害國家安全，警方都會揾到證據。《立場新聞》編輯部其後回應鄧炳強嘅言論，表示會堅持報道真相，認為「唯有充分嘅言論同新聞自由，俾多元嘅觀點互相交流交鋒，先有助社會進步，長治久安」。

2021年12月29號約清晨六點，國家安全處拘捕《立場新聞》六名高層同前高層，包括前總編輯鍾沛權、前董事吳靄儀、何韻詩、周達智、方敏生同時任署理總編輯林紹桐，指六人涉嫌違反刑事罪行條例第9同第10條「串謀發布煽動刊物罪」。